Source: https://net.jogtar.hu/jogszabaly?docid=A1200021.BM
Timestamp: 2019-11-12 05:25:24+00:00

Document:
21/2012. (IV. 13.) BM rendelet a szabálysértési nyilvántartási rendszer egyes nyilvántartásai részére történő adatközlés formájáról, módjáról és rendjéről, a szabálysértési nyilvántartó szerv által teljesített adatközlés rendjéről, valamint az egyes szabálysértési nyilvántartásokban kezelt adatokra tekintettel kiállított hatósági bizonyítvány kiadásának eljárási rendjéről - Hatályos Jogszabályok Gyűjteménye
A szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 250. § (2) bekezdés b) és c) pontjában kapott felhatalmazás alapján, az egyes miniszterek, valamint a Miniszterelnökséget vezető államtitkár feladat- és hatásköréről szóló 212/2010. (VII. 1.) Korm. rendelet 37. § o) pontjában meghatározott feladatkörömben eljárva a következőket rendelem el:
1. Az adatközlés közös szabályai
1. § (1) * A szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény (a továbbiakban: Szabs. tv.) 153. § (3)-(5) bekezdésében és 154. § (3) bekezdésében meghatározott, adatközlésre kötelezett személyek és szervek (a továbbiakban: adatközlő szerv) a szabálysértési nyilvántartás tekintetében az adatkezelői feladatokat ellátó szerv (a továbbiakban: szabálysértési nyilvántartó szerv) részére történő adatközlést kizárólag elektronikus úton teljesítik.
(2) Az adatközlő szerv az (1) bekezdés szerinti adatközlést az erre a célra kialakított, a szabálysértési nyilvántartási rendszer távoli elérését lehetővé tévő számítástechnikai alkalmazás útján teljesíti.
(3) * Az adatközlés az adatközlő szerv és a szabálysértési nyilvántartó szerv számítástechnikai rendszereinek a közvetlen összekapcsolásával is teljesíthető, feltéve, hogy a személyes adatok védelme, illetve az adatbiztonság feltételei biztosítottak.
2. § (1) Az adatközlő szerv felel a szabálysértési nyilvántartási rendszerbe továbbított adatok pontosságáért, teljességéért és naprakészségéért. Amennyiben utólag jut az adatközlő szerv tudomására valamely adathiba, úgy annak tényét, valamint a helyes adatot haladéktalanul megküldi a szabálysértési nyilvántartó szervnek.
(2) A szabálysértési nyilvántartó szerv az ellentmondó, valamint a nyilvánvalóan hibás adatok észlelésekor az adatközlő szervnél haladéktalanul kezdeményezi az adatpontosítást.
3. § A szabálysértési nyilvántartó szerv részére történő adatközlés során
a) * a személyiadat- és lakcímnyilvántartás vagy az idegenrendészeti nyilvántartások hatálya alá tartozó személyek esetében a Szabs. tv. 151. § (2) bekezdés a) pontjában meghatározott személyazonosító adatokat kell megküldeni,
b) a személyiadat- és lakcímnyilvántartás vagy az idegenrendészeti nyilvántartások hatálya alá nem tartozó személy esetében
ba) * a Szabs. tv. 151. § (2) bekezdés a) pontjának aa), ac), ad) és ag) alpontjában meghatározott adatokat,
bb) * - abban az esetben, amennyiben rendelkezésre állnak - a Szabs. tv. 151. § (2) bekezdés a) pontjának ab), ae) és ah) alpontja szerinti adatokat
4. § * A személyazonosító adatok nyilvántartásában szereplő, a személyiadat- és lakcímnyilvántartás vagy az idegenrendészeti nyilvántartások hatálya alá nem tartozó személynek a Szabs. tv. 151. § (2) bekezdés a) pont aa)-ae), ag) és ah) alpontjai, valamint c) pontja szerinti személyi adataiban bekövetkezett adatváltozásról az adatközlő szerv - a tudomásszerzéstől számított három napon belül - értesíti a szabálysértési nyilvántartó szervet.
2. A szabálysértési hatóság adatközlési kötelezettsége
5. § * (1) A szabálysértést elkövetettek és a helyszíni bírságoltak nyilvántartása részére az eljáró szabálysértési hatóság
a) a Szabs. tv. 153. § (2) bekezdés b)-e) pontjában meghatározott adatokat
aa) a határozatának jogerőre emelkedését követő naptól számított három napon belül,
ab) a határozata ellen benyújtott kifogást elbíráló bíróság döntésének kézhezvételét követő naptól számított három napon belül,
b) a Szabs. tv. 153. § (2) bekezdés f) pontjában meghatározott adatokat a büntetések teljesítéséről szóló értesítés kézhezvételét követő naptól számított három napon belül,
c) a meg nem fizetett pénzbírság, helyszíni bírság, valamint a közérdekű munka szabálysértési elzárásra történő átváltoztatása esetén a Szabs. tv. 153. § (2) bekezdés i) és n) pontjában meghatározott adatokat az iratok visszaérkezésétől számított három napon belül,
d) a meg nem fizetett pénzbírság, helyszíni bírság, valamint a közérdekű munka szabálysértési elzárásra történő átváltoztatása esetén, az elzárás rendőrségi fogdán történő végrehajtáskor a Szabs. tv. 153. § (2) bekezdés l) pontjában meghatározott adatokat a rendőrségi fogda értesítésének a kézhezvételétől számított három napon belül
közli.
(2) A szabálysértést elkövetettek és a helyszíni bírságoltak nyilvántartása részére a büntetésként kiszabott szabálysértési elzárás rendőrségi fogdán történő végrehajtása esetén a szabálysértési elzárás tényleges kezdő és utolsó napjára vonatkozó adatot az előkészítő eljárást folytató szerv a rendőrségi fogda értesítésének kézhezvételétől számított három napon belül közli.
6. § (1) A szabálysértési eljárás hatálya alatt állók nyilvántartása részére az eljáró szabálysértési hatóság
a) az eljárás megindításának napját követő naptól számított három napon belül a Szabs. tv. 154. § (2) bekezdésének b)-d), valamint f) és g) pontjában meghatározott adatokat,
b) a Szabs. tv. 154. § (2) bekezdés e) és g)-i) pontjában meghatározott adatot az eljárási cselekménytől számított három napon belül,
c) a Szabs. tv. 155. § (2) bekezdésében meghatározott feltétel teljesülése érdekében, a jogerős határozatról történő adatközléssel egyidejűleg a Szabs. tv. 153. § (2) bekezdés c) pontjában, valamint a 154. § (2) bekezdés d) pontjában meghatározott adatokat,
d) a szabálysértési elzárással is büntethető szabálysértések esetén a Szabs. tv. 154. § (2) bekezdés e) és h) pontjában meghatározott adatokat az iratok visszaérkezésétől számított három napon belül
(2) A szabálysértési elzárással is büntethető szabálysértések esetében az előkészítő eljárást lefolytató szerv közli a Szabs. tv. 154. § (2) bekezdés b) pontjában meghatározott adatot, az eljárás megkezdésétől számított három napon belül.
(3) A szabálysértési ügy áttétele esetén a szabálysértési eljárás hatálya alatt állók nyilvántartása részére az (1) bekezdés szerinti adatközlést - a Szabs. tv. 154. § (3) bekezdése alapján - az átvételt követő három napon belül az ügyet átvevő szabálysértési hatóság teljesíti.
3. A bíróság adatközlési kötelezettsége
7. § A szabálysértést elkövetettek és a helyszíni bírságoltak nyilvántartása részére az eljáró bíróság *
a) * a szabálysértési elzárással is büntethető szabálysértések esetén a Szabs. tv. 153. § (2) bekezdés b)-e) pontjában meghatározott adatokat, valamint a Szabs. tv. 153. § (2) bekezdés l) pontjában a szabálysértési elzárás felfüggesztésére vonatkozóan meghatározott adatokat a határozat jogerőre emelkedésének megállapításától számított három napon belül,
b) * a szabálysértési elzárás büntetés végrehajtásának elhalasztását, valamint perújítás esetén elzárás végrehajtásának felfüggesztése vagy félbeszakítása tényéről szóló határozat meghozatalának napjától számított három napon belül a Szabs. tv. 153. § (2) bekezdés k) pontjában meghatározott adatot,
c) a határozata ellen benyújtott alkotmányjogi panaszt elbíráló Alkotmánybíróság döntésének kézhezvételét követő naptól számított három napon belül a Szabs. tv. 153. § (2) bekezdésének c) pontjában meghatározott adatokat
8. § (1) A szabálysértési eljárás hatálya alatt állók nyilvántartása részére az eljáró bíróság
a) a Szabs. tv. 154. § (2) bekezdésének c), d) és f) pontjai szerinti adatokat az eljárás megindítását követő három napon belül,
b) a Szabs. tv. 154. § (2) bekezdésének g) pontja szerinti adatot az eljárási cselekmény elrendelését követő három napon belül,
c) a Szabs. tv. 154. § (2) bekezdésének i) pontja szerinti adatot az eljárási cselekmény napját követő három napon belül
(2) Amennyiben az eljárás alá vont személy elővezetésére a szabálysértési eljárás megindításáról szóló adatközlés teljesítését követően került sor, az elővezetés elrendelésére vonatkozó adatot az elővezetés elrendelésétől számított három napon belül kell közölni a szabálysértési nyilvántartó szervvel.
(3) A szabálysértési ügy áttétele esetén a szabálysértési eljárás hatálya alatt állók nyilvántartása részére az (1) bekezdés szerinti adatközlést - a Szabs. tv. 154. § (3) bekezdése alapján - az átvételt követő három napon belül az ügyet átvevő bíróság teljesíti.
4. Adatközlési kötelezettség méltányossági döntéshozatal esetén
9. § (1) * A szabálysértési szabályozásért felelős miniszter vagy a köztársasági elnök a méltányossági kérelem elbírálása során hozott döntéséről, valamint a Szabs. tv. 153. § (2) bekezdés j) pontjában meghatározott adatokról az adatközlést három napon belül teljesíti.
(2) Ha az adatközlést a méltányossági döntést hozó szerv az (1) bekezdésben meghatározott határidőn belül nem teljesíti, akkor az
a) ügyben érdemi döntést hozó szabálysértési hatóság vagy
b) ha az érdemi döntést a bíróság hozta, az általános szabálysértési hatóság
(3) A (2) bekezdésben meghatározott adatközlést a szabálysértési hatóságnak vagy bíróságnak a döntés beérkezésének napjától számított három napon belül kell teljesítenie a szabálysértés elkövetőiről és a helyszíni bírságoltakról vezetett nyilvántartás részére.
5. A büntetés-végrehajtási intézet adatközlési kötelezettsége
10. § A büntetés-végrehajtási intézet a szabálysértést elkövetettek és a helyszíni bírságoltak nyilvántartása részére
a) * a szabálysértési elzárás végrehajtásának a Szabs. tv. 140. § (3) és (4) bekezdés szerinti félbeszakításáról szóló döntés jogerőre emelkedését követő naptól számított három napon belül a Szabs. tv. 153. § (2) bekezdés k) pontjában meghatározott adatokat,
b) * a szabálysértési elzárás letöltésének napját, valamint az azonnali szabadítás elrendelésének napját követő naptól számított három napon belül a Szabs. tv. 153. § (2) bekezdés l) pontjában az elzárás kezdő és utolsó napjára, valamint az azonnali szabadítás elrendelésére vonatkozóan meghatározott adatokat,
6. A helyszíni bírság kiszabására jogosult szerv vagy személy adatközlési kötelezettsége
11. § (1) * A szabálysértés elkövetőiről és a helyszíni bírságoltakról vezetett nyilvántartás részére a helyszíni bírság kiszabására jogosult szerv vagy személy a helyszíni bírság kiszabását követően azonnal, de legkésőbb három napon belül közli a Szabs. tv. 153. § (2) bekezdés o) pont oa)-oc) és oe) alpontjában meghatározott adatokat. A Szabs. tv. 153. § (2) bekezdés o) pont od) alpontjában meghatározott adatokat a helyszíni bírság megfizetésének időpontjáról történő tudomásszerzését követő három napon belül közli.
(2) * A gépjárművezető távollétében alkalmazott intézkedések nyilvántartás részére a helyszíni bírság kiszabására jogosult szerv vagy személy az intézkedéssel egyidejűleg közli
a) a gépjárművezető távollétében kiszabott helyszíni bírság alkalmazása esetén a Szabs. tv. 152/A. § (2) bekezdés a) és b) pontjában meghatározott adatokat,
b) feljelentés esetén a Szabs. tv. 152/A. § (2) bekezdés a) és c) pontjában meghatározott adatokat.
6/A. * Az állami foglalkoztatási szerv adatközlési kötelezettsége
11/A. § * (1) A szabálysértést elkövetettek és a helyszíni bírságoltak nyilvántartása részére az állami foglalkoztatási szerv a Szabs. tv. 153. § (2) bekezdés g) és m) pontjában meghatározott adatokat a közérdekű munkára történő jelentkezést követően haladéktalanul közli.
(2) A szabálysértést elkövetettek és a helyszíni bírságoltak nyilvántartása részére az állami foglalkoztatási szerv a Szabs. tv. 153. § (2) bekezdés h) pontjában meghatározott adatokat a közérdekű munkára történő jelentkezéstől, illetve a közérdekű munka teljesítéséről vagy teljesítésének elmaradásáról szóló tudomásszerzést követően haladéktalanul közli.
6/B. * A központi bírságkezelő szerv adatközlési kötelezettsége *
11/B. § * A pénzbírság vagy a helyszíni bírság befizetésének a Szabs. tv. 141. § (2d) bekezdése szerinti ellenőrzését követően a szabálysértést elkövetettek és a helyszíni bírságoltak nyilvántartásában a központi bírságkezelő szerv a Szabs. tv. 153. § (2) bekezdés f) pontjában és (2) bekezdés o) pont od) alpontjában meghatározott adatokat a befizetés azonosítását követően automatizált informatikai megoldással, az általános szabálysértési hatóság által használt informatikai rendszer közreműködésével rögzíti.
7. A szabálysértési nyilvántartási rendszer vezetésének általános szabályai
12. § A szabálysértési nyilvántartási rendszer nyilvántartásai elektronikus nyilvántartások, működtetésüket a szabálysértési nyilvántartó szerv folyamatosan biztosítja.
13. § A szabálysértési nyilvántartó szerv a Szabs. tv. 150. § (5) bekezdés szerinti kapcsolati kódot - a nyilvántartott személyről a szabálysértési nyilvántartási rendszerben tárolt adatok egyértelmű összerendelhetősége érdekében - a szabálysértési eljárás hatálya alatt állók nyilvántartása, valamint a szabálysértés elkövetőiről és a helyszíni bírságoltakról vezetett nyilvántartás számára is átadja.
14. § A szabálysértési nyilvántartó szerv a személyazonosító adatok nyilvántartásában szereplő, a Szabs. tv. 151. § (2) bekezdés a) pontja szerinti adatokon az adatváltozásokat a Szabs. tv. 151. § (5) bekezdésében meghatározott adategyeztetési eljárási cselekmények végzése során, ügyintézői közreműködés nélkül, automatikusan vezeti át.
8. A szabálysértési nyilvántartási rendszer vezetéséhez szükséges technikai nyilvántartások
15. § (1) A szabálysértési nyilvántartó szerv a szabálysértési nyilvántartási rendszer vezetésével összefüggő feladatai ellátásához az alábbi technikai nyilvántartásokat vezeti:
a) szabálysértési tényállások nyilvántartása,
b) üzemeltetési napló,
c) technikai háttérnyilvántartás (napló, gép- és szoftvernyilvántartás).
(2) A technikai háttérnyilvántartás részeként vezetett napló a Szabs. tv. 155. § (1)-(2) bekezdése szerinti nyilvántartási idő elteltéig a szabálysértési nyilvántartási rendszerben végrehajtott összes adatkezelési művelet technikai azonosítóját és adatait tartalmazza.
16. § (1) A szabálysértési nyilvántartó szerv gondoskodik az adatállományok fizikai megsemmisülés elleni védelméről, az adatkezelési eljárások és az adatállományok biztonságáról, valamint az illetéktelen hozzáférés elleni védelemről. A szabálysértési nyilvántartási rendszerben végrehajtott adatkezelési műveletet naplózni kell.
(2) A szabálysértési nyilvántartási rendszerben a rendszer működtetéséhez szükséges műveleteket a szabálysértési nyilvántartó szerv engedélyével lehet végrehajtani.
10. Az adattovábbítás közös szabályai
17. § (1) A szabálysértési nyilvántartó szerv a szabálysértési nyilvántartási rendszerből a Szabs. tv.-ben, valamint az e rendeletben meghatározottak szerint végez - az arra jogosultak számára - adattovábbítást.
(2) * Az adatközlő szerv az adattovábbítást a Szabs. tv. 156/A-157. §-ában és 160-162. §-ában, valamint az e rendeletben meghatározott feltételek teljesülése esetén
a) az erre a célra kialakított, a szabálysértési nyilvántartási rendszer távoli elérését lehetővé tévő számítástechnikai alkalmazás útján,
b) számítástechnikai rendszerek közvetlen összekapcsolásával vagy
c) adatigénylési kérelem alapján
11. Közvetlen hozzáféréssel történő adattovábbítás
18. § (1) A Szabs. tv. 157. § szerinti adattovábbítás a 17. § (2) bekezdés a) vagy b) pontja szerinti módon történik.
(2) A 17. § (2) bekezdés b) pontja szerinti adattovábbítás során a szabálysértési nyilvántartási szerv által kialakított rendszerkapcsolati modellt kell használni.
19. § (1) A szabálysértési nyilvántartási rendszerhez az erre a célra kialakított, a szabálysértési nyilvántartási rendszer távoli elérését lehetővé tévő számítástechnikai alkalmazás útján hozzáférő, egyedi azonosítóval rendelkező személynek a Szabs. tv. 160. § (1) bekezdésében meghatározott adatok megadása mellett, a közvetlen lekérdezéssel érintett, a szabálysértési nyilvántartási rendszerben nyilvántartott személyről a Szabs. tv. 151. § (2) bekezdés a) pontjában meghatározott adatkörből legalább
a) * az aa), ab), ad), ae), vagy
b) * az ab) és af), vagy
c) * az aa) és af) alpontok szerinti adatokat, vagy
d) az ab) alpont és a b) pont szerinti adatokat
kell megadnia.
(2) * Egyedileg azonosítandó személy adatainak igénylése esetén a szabálysértési nyilvántartó szerv - a Szabs. tv. 157. § (1) bekezdésében felsorolt szervek, személyek kivételével - abban az esetben teljesít adattovábbítást, amennyiben a közölt ismérveknek csak egy személy adata felel meg.
20. § * A Szabs. tv. 157. § (1) bekezdése szerinti szerv, személy a szabálysértési nyilvántartási rendszerből a rendelkezésére álló adatokkal is jogosult adatot igényelni, számukra a szabálysértési nyilvántartási rendszerből a keresési eredmény akkor is továbbítható, ha egyedileg azonosítandó személy adatainak igénylése esetén a megadott adatoknak több személy adata is megfeleltethető (többes találat).
12. Adatigénylési kérelem alapján történő adattovábbítás
21. § (1) A szabálysértési nyilvántartó szerv a szabálysértési nyilvántartási rendszerből a Szabs. tv. 161. § (1) bekezdése szerinti jogosultnak adatigénylés iránti kérelem (a továbbiakban: adatigénylés) alapján teljesít adattovábbítást.
(3) A szabálysértési nyilvántartó szerv az adatigénylés beérkezését követő naptól számított tíz napon belül teljesíti az adattovábbítást.
14. A szabálysértési nyilvántartási rendszer használatára jogosultak nyilvántartása
23. § (1) * A Szabs. tv. 152. § (1) bekezdés c) pontjában meghatározott jogosultsági nyilvántartás a lekérdezési, valamint adatközlési jogosultsággal rendelkező szervezet, a Szabs. tv. 153. § (3) bekezdésében, valamint a 154. § (3) bekezdésében meghatározott adatközlő, valamint a Szabs. tv. 157. §-a szerinti, az adatok átvételére közvetlen hozzáféréssel jogosult szervek, személyek, továbbá a szabálysértési nyilvántartási rendszerrel kapcsolatos, törvényben meghatározott feladatokat ellátó egyéb szervek Szabs. tv. 156/A. § (2) bekezdésében meghatározott adatait és az informatikai rendszerek használatához szükséges technikai adatokat, egyedi azonosítót és jelszót tartalmazza.
(2) A jogosultság kérésére szolgáló formanyomtatványt a szabálysértési nyilvántartó szerv honlapján közzéteszi.
24. § Ez a rendelet 2012. április 15-én lép hatályba.
Módosította: 80/2013. (XII. 23.) BM rendelet 9. § 1.
Módosította: 33/2019. (VIII. 30.) BM rendelet 5. §.
Módosította: 80/2013. (XII. 23.) BM rendelet 9. § 2.
Módosította: 80/2013. (XII. 23.) BM rendelet 9. § 3.
Módosította: 80/2013. (XII. 23.) BM rendelet 9. § 4.
Módosította: 80/2013. (XII. 23.) BM rendelet 9. § 5.
Megállapította: 11/2017. (VI. 2.) BM rendelet 2. §. Hatályos: 2017. VI. 3-tól.
Módosította: 80/2013. (XII. 23.) BM rendelet 9. § 8.
Módosította: 81/2015. (XII. 23.) BM rendelet 5. § 1.
Módosította: 80/2013. (XII. 23.) BM rendelet 9. § 9.
Módosította: 80/2013. (XII. 23.) BM rendelet 9. § 10.
Módosította: 80/2013. (XII. 23.) BM rendelet 9. § 11.
Módosította: 80/2013. (XII. 23.) BM rendelet 9. § 12., 81/2015. (XII. 23.) BM rendelet 5. § 2.
Módosította: 80/2013. (XII. 23.) BM rendelet 9. § 13.
Megállapította: 37/2018. (XII. 28.) BM rendelet 22. §. Hatályos: 2019. VI. 1-től.
Beiktatta: 80/2013. (XII. 23.) BM rendelet 7. §. Hatályos: 2013. XII. 31-től.
Beiktatta: 81/2015. (XII. 23.) BM rendelet 4. §. Hatályos: 2016. III. 1-től.
Módosította: 37/2018. (XII. 28.) BM rendelet 23. § a).
Beiktatta: 81/2015. (XII. 23.) BM rendelet 4. §. Módosította: 37/2018. (XII. 28.) BM rendelet 23. § b).
Módosította: 80/2013. (XII. 23.) BM rendelet 9. § 14.
Módosította: 80/2013. (XII. 23.) BM rendelet 9. § 15.
Módosította: 80/2013. (XII. 23.) BM rendelet 9. § 16.
Módosította: 81/2015. (XII. 23.) BM rendelet 5. § 3.
Módosította: 81/2015. (XII. 23.) BM rendelet 5. § 4.
Hatályon kívül helyezte: 44/2017. (XII. 29.) BM rendelet 78. § a). Hatálytalan: 2018. I. 1-től.
Hatályon kívül helyezte: 44/2017. (XII. 29.) BM rendelet 78. § b). Hatálytalan: 2018. I. 1-től.
Módosította: 80/2013. (XII. 23.) BM rendelet 9. § 17., 81/2015. (XII. 23.) BM rendelet 5. § 5.

References: bíróság 
 bíróság 
 bíróság 
 bíróság

 bíróság 
 bíróság 
 § 1
 § 2
 § 3
 § 4
 § 5
 § 8
 § 1
 § 9
 § 10
 § 11
 § 12
 § 2
 § 13
 § 14
 § 15
 § 16
 § 3
 § 4
 § 17
 § 5